**LĪGUMS**

**par drupinātās grants maisījuma piegādi**

Rēzeknes novada Čornajas pagastā

**25.06.2018. Nr.6.3/1**

**Rēzeknes novada pašvaldības** **Čornajas pagasta pārvalde**,reģistrācijas Nr.90000014601, vadītāja Oļega Kvitkovska personā, kurš rīkojas uz Nolikuma pamata, turpmāk – PASŪTĪTĀJS, un  **SIA “AVIKON”**, reģistrācijas Nr.42403023687, valdes locekles Nataļjas Naumovas personā,kura rīkojas uz Statūtu pamata, turpmāk – PIEGĀDĀTĀJS, abi kopā turpmāk arī PUSES, vai katrs atsevišķi – PUSE, pamatojoties uz iepirkuma „Drupinātās grants un dolomīta šķembu piegāde Rēzeknes novada pašvaldības Čornajas pagasta ceļu uzturēšanai” (identifikācijas Nr. ČPP 2018/2), turpmāk – IEPIRKUMS, rezultātiem un saskaņā ar Piegādātāja iesniegto piedāvājumu Iepirkumā, noslēdz šādu līgumu, turpmāk – LĪGUMS:

1. LĪGUMA PRIEKŠMETS
	1. Pasūtītājs pērk un apmaksā, bet Piegādātājs pārdod un piegādā **drupinātās grants maisījumu 0/32 frakcijas**, turpmāk – PRECES, saskaņā ar tehnisko specifikāciju (Līguma pielikums Nr.1) un Piegādātāja iesniegto Tehnisko un finanšu piedāvājumu (Līguma pielikums Nr.2).
2. PREČU CENAS, DAUDZUMS UN KOPĒJĀ LĪGUMA SUMMA
	1. Preču vienību cenas, sortiments, daudzums un citas ziņas par Precēm noteiktas saskaņā ar Piegādātāja Tehnisko un finanšu piedāvājumu (Līguma pielikums Nr.2) un atbilst Tehniskai specifikācijai (Līguma pielikums Nr.1).
	2. Cenas par Preču vienībām ir norādītas Tehniskajā un finanšu piedāvājumā (Līguma pielikums Nr.2), cenā ir iekļautas Preču piegādes, iekraušanas un izkraušanas izmaksas, visi noteiktie nodokļi, nodevas un citas izmaksas, kas saistītas ar Precēm un to piegādi.
	3. Kopējā Līguma summa bez pievienotās vērtības nodokļa (PVN) sastāda 3250,00 EUR(trīs tūkstoši divi simti piecdesmit *euro*). **Kopējā līguma summa ar PVN sastāda 3932,50 EUR (trīs tūkstoši deviņi simti trīsdesmit divi *euro* 50 centi),** tajā skaitā PVN (21%) - 682,50 EUR(seši simti astoņdesmit divi *euro* 50 centi).
3. PUŠU PIENĀKUMI
	1. Piegādātājs:

3.1.1. piegādā, pārdot Preces un nodrošina to atbilstību Tehniskai specifikācijai un Līguma noteikumiem, kā arī normatīvo aktu prasībām un kvalitātes standartiem;

3.1.2. nozīmē atbildīgu personu par Līguma saistību izpildi – Nataļja Naumova, tālruņa numurs 27842727, e-pasts: avikon@inbox.lv

3.2. Pasūtītājs:

3.2.1. pieņem Līguma prasībām atbilstošās Preces un veic to apmaksu;

* + 1. nozīmē atbildīgu personu par Līguma saistību izpildi – Anatolijs Krasnonosovs, tālruņa numurs 26135707, e-pasts: info@cornaja.lv

4. PREČU PIEGĀDES UN PIEŅEMŠANAS KĀRTĪBA

* 1. Piegādātājs pārdod Preces atbilstoši Pasūtītāja vajadzībām pasūtījuma veikšanas dienā.
	2. Preču nodošana un pieņemšana noformējama, Pušu pārstāvjiem parakstot Preču pavadzīmi – rēķinu. Preces uzskatāmas par piegādātām ar Preču pavadzīmes – rēķina abpusējas parakstīšanas brīdi.
	3. Pasūtītājam ir tiesības pirms pieņemšanas pārbaudīt Preces, nepieņemt tās un neparakstīt Preču pavadzīmi – rēķinu, ja Preces neatbilst kvalitātes prasībām vai Tehniskai specifikācijai, iesniedzot Piegādātājam rakstveida pretenziju.
	4. Par Līguma prasībām neatbilstošo Preču piegādi Pasūtītājs rakstisko paziņo Piegādātājam 3 (triju) darba dienu laikā, pieaicinot Piegādātāja pārstāvi sastādīt abpusēju aktu par konstatētajām neatbilstībām. Pēc paziņojuma saņemšanas Piegādātāja pārstāvim paziņojumā norādītajā datumā un laikā jāierodas Preču piegādes vietā abpusēja akta sastādīšanai. Piegādātāja pārstāvja neierašanās gadījumā Pasūtītājam ir tiesības sastādīt aktu bez Piegādātāja pārstāvja piedalīšanās, pieaicinot neatkarīgu pārstāvi vai ekspertu.
	5. Līguma prasībām neatbilstošās Preces Piegādātājam jāapmaina vienas darba dienas laikā pēc Līguma 4.4.punktā paredzētā akta sastādīšanas.

5. PREČU KVALITATE

* 1. Par Līguma prasībām atbilstošām Precēm atzīstamas Preces, kas atbilst Līguma noteikumiem, Tehniskai specifikācijai un Piegādātāja Tehniskajam piedāvājumam.
	2. Piegādātājam nav pienākums apmainīt nekvalitatīvās Preces, ja tās zaudējušas kvalitāti Preču uzglabāšanas noteikumu neievērošanas rezultātā no Pasūtītāja puses.
1. NORĒĶINU KĀRTĪBA
	1. Norēķini par Precēm tiek veikti ar pārskaitījumu Piegādātāja norādītajā norēķinu kontā bankā 14 (četrpadsmit) dienu laikā no Preču piegādes dienas, saskaņā ar Preču pavadzīmi – rēķinu.
	2. Par samaksas dienu tiek uzskatīta diena, kad Pasūtītājs veicis pārskaitījumu par Precēm Piegādātāja kontā bankā.
	3. Ja tiek piegādātas nekvalitatīvas vai Līguma noteikumiem neatbilstošās Preces, par ko Līgumā noteiktajā kārtībā tiek sastādīts akts, norēķini par Precēm ir veicami pēc to apmaiņas pret kvalitatīvām un Līguma noteikumiem atbilstošām.
	4. Ja Piegādātājs piegādā Preces, neievērojot ar Pasūtītāju saskaņotus piegādes termiņus, tas maksā līgumsodu 0,5% (pusprocenta) apmērā no piegādāto ar nokavējumu Preču vērtības par katru nokavēto dienu, saskaņā ar Pasūtītāja iesniegto rēķinu.
	5. Līguma saistību izpildes termiņam beidzoties vai Līgumu izbeidzot pirms termiņa, Puses sastāda un paraksta savstarpējo norēķinu salīdzināšanas aktu, kurā tiek fiksētas katras Puses izpildītās un neizpildītās saistības.
2. PUŠU ATBILDĪBA
	1. Ja Piegādātājs ir piegādājis Līguma nosacījumiem neatbilstošas Preces un neapmaina tās Līguma 4.5.punktā noteiktajā kārtībā, tas maksā līgumsodu 10% (desmit procentu) apmērā no neatbilstošo Preču vērtības un atlīdzina Pasūtītājam visus šajā sakarā radušos zaudējumus.
	2. Ja Pasūtītājs neveic norēķinus par piegādātām Precēm Līguma 6.1.punktā noteiktajā termiņā, tas maksā līgumsodu 0,5% (pusprocenta) apmērā no nokavētā maksājuma summas par katru nokavēto dienu, saskaņā ar Piegādātāja iesniegto rēķinu.
	3. Ja Piegādātājs vienpusēji atkāpjas no Līguma, tas maksā līgumsodu 10% (desmit procentu) apmērā no kopējās Līguma summas, saskaņā ar Pasūtītāja iesniegto rēķinu.
	4. Ja Līgums tiek izbeigts Līguma 9.3. vai 9.4.punktā paredzētajā gadījumā, vainīgā Puse maksā līgumsodu 10% (desmit procentu) apmērā no kopējās Līguma summas, pārskaitot to attiecīgās Puses kontā bankā 10 (desmit) darba dienu laikā no paziņojuma saņemšanas par vienpusēju atkāpšanos no Līguma.
	5. Puses pilnā apmērā atlīdzina viena otrai visus nodarītus zaudējumus, saskaņā ar Latvijas Republikas Civillikuma normām, ja zaudējumi ir radušies Līguma saistību neizpildes vai nepienācīgas izpildes rezultātā.
	6. Pasūtītājs ir tiesīgs samazināt kārtējā maksājuma summu par piegādātām Precēm, atskaitot no tās Līguma 6.4., 7.1. un 7.3.punktā noteiktajā kārtībā aprēķināto līgumsodu summas.
	7. Līgumsoda samaksa neatbrīvo Puses no Līguma saistību izpildes, izņemot Līguma 7.3. un 7.4.punktā paredzētos gadījumus.

8. NEPĀRVARAMA VARA

8.1. Neviena no Pusēm nav atbildīga par Līguma saistību neizpildi, ja saistību izpilde nav bijusi iespējama nepārvaramas varas apstākļu dēļ, kas radušies pēc Līguma noslēgšanas, ja Puse par šādu apstākļu iestāšanos ir informējusi otru Pusi 5 (piecu) darba dienu laikā no šādu apstākļu rašanās dienas. Šajā gadījumā Līgumā noteiktais izpildes un samaksas termiņš tiek pagarināts attiecīgi par tādu laika periodu, par kādu šie nepārvaramas varas apstākļi ir aizkavējuši Līguma izpildi, bet ne ilgāk par 30 (trīsdesmit) dienām.

8.2. Ar nepārvaramas varas apstākļiem jāsaprot dabas stihijas (plūdi, vētras postījumi), valdības izraisītās akcijas, politiskās un ekonomiskās blokādes un citi, no Pusēm pilnīgi neatkarīgi radušies ārkārtēja rakstura apstākļi, ko Pusēm nebija iespējas ne paredzēt, ne novērst.

8.3. Gadījumā, ja nepārvaramas varas apstākļi turpinās ilgāk par 30 (trīsdesmit) dienām, katra no Pusēm ir tiesīga vienpusēji atkāpties no Līguma, par to rakstiski brīdinot otru Pusi 5 (piecas) darba dienas iepriekš. Šajā gadījumā Puse tiek atbrīvota no līgumsoda un zaudējumu atlīdzināšanas pienākuma.

9. STRĪDU IZSKATĪŠANA UN LĪGUMA IZBEIGŠANA

* 1. Strīdus un domstarpības, kas var rasties Līguma izpildes rezultātā vai sakarā ar Līgumu, Puses atrisina savstarpēju pārrunu ceļā. Ja Puses nevar panākt vienošanos, tad strīds risināms tiesā, saskaņā ar Latvijas Republikas normatīvajiem aktiem.
	2. Puses ir tiesīgas izbeigt Līgumu pirms termiņa, par to savstarpēji rakstiski vienojoties.
	3. Pasūtītājs ir tiesīgs vienpusēji atkāpties no Līguma:
		1. ja Piegādātājam vairāk kā 2 (divas) reizes tika piemērots līgumsods par Preču piegādes termiņa nokavējumu;
		2. ja Piegādātājs ir piegādājis Līguma noteikumiem neatbilstošas Preces vairāk kā 2 (divas) reizes un pēc līgumsoda piemērošanas ir atteicies apmainīt to.
	4. Piegādātājs ir tiesīgs vienpusēji atkāpties no Līguma, ja Pasūtītājam vairāk kā 2 (divas) reizes tika piemērots līgumsods par piegādāto Preču apmaksas termiņa nokavējumu, un maksājumi netiek veikti Līguma 6.1.punktā noteiktajā termiņā.
	5. Par vienpusēju atkāpšanos no Līguma Puses paziņo viena otrai vienu mēnesi iepriekš.

10. LĪGUMA TERMIŅŠ

10.1. Līgums stājas spēkā tā noslēgšanas brīdī un ir spēkā līdz Pušu saistību pilnīgai izpildei.

10.2. Līguma izpildes termiņš ir **12** (divpadsmit) **mēneši** no Līguma noslēgšanas dienas.

1. CITI NOTEIKUMI
	1. Visi Līguma grozījumi vai papildinājumi ir veicami tikai atbilstoši Publisko iepirkumu likuma 61.panta prasībām. Tie veicami rakstiski, stājas spēkā no Pušu pārstāvju parakstīšanas brīža un ir Līguma neatņemamas sastāvdaļas.
	2. Puses 3 (triju) darba dienu laikā informē viena otru par adreses, bankas kontu vai citu rekvizītu izmaiņām.
	3. Paziņojumi par atkāpšanos no Līguma vai cita veida korespondence, kas attiecas uz Līgumu, nosūtāma uz Līgumā norādītajām adresēm.
	4. Līgums sastādīts latviešu valodā uz 4 (četrām) lapām 2 (divos) eksemplāros ar vienādu juridisku spēku, no kuriem viens glabājas pie Pasūtītāja un viens – pie Piegādātāja, ar sekojošiem pielikumiem: Līguma pielikums Nr.1 “Tehniskā specifikācija” uz vienas lapas un Līguma pielikums Nr.2 “Tehniskais un finanšu piedāvājums” uz 1 (vienas) lapas.
2. PUŠU REKVIZĪTI UN PARAKSTI

|  |  |
| --- | --- |
| PASŪTĪTĀJS:  | PIEGĀDĀTĀJS: |
| **Čornajas pagasta pārvalde** | **SIA “AVIKON”** |